Eskom: ‘Beurtkrag ŉ sterk moontlikheid’Eskom het Donderdagoggend ŉ noodtoestand rakende die land se elektrisiteitstoevoer afgekondig en gewaarsku dat kragonderbrekings ŉ sterk moontlikheid is. Andrew Etzinger, woordvoerder van Eskom, sê die afgelope week se reën het tot gevolg gehad dat die kragreus se steenkoolvoorrraad nat is. “Ons het ons groot industriële kliënte gevra om hul verbruik met 10% te verminder maar dit blyk dat dit nie genoeg gaan wees nie. Roterende beurtkrag is ŉ sterk moontlikheid.” Eskom het ŉ beroep op die publiek gedoen om hul elektrisiteitsverbruik te verminder ten einde die vraag na elektrisiteit te verminder. Eskom het intussen ‘n voorlopige beurtkrag-skedule op sy webtuiste gepubliseer indien dit nodig sou wees. Vind meer uit hier. -SAPA